Christmas Tree Farm

"Christmas Tree Farm" (בעברית: "חַוַּת עֲצֵי חַג הַמּוֹלָד") הוא סינגל שהוקלט על ידי הזמרת-יוצרת האמריקאית טיילור סוויפט.<ref name=":0"></ref> השיר יצא לאור לכבוד חג המולד ב-6 בדצמבר 2019, כסינגל שלא מתוך אלבום, על ידי חברת התקליטים ריפבליק רקורדס.<ref name=":0" /> הוא נכתב על ידי סוויפט לבדה והופק על ידה, יחד עם ג'ימי נייפס.<ref name=":0" /> הוא הופץ ברחבי העולם ביחד עם וידאו קליפ נלווה, שנועד לעזור בקידום שלו.<ref></ref> פתיחתו תוארה ככזו המזכירה בלדה. "Christmas Tree Farm" תואר כ"שיר פופ עליז עם אלמנטים תזמורתיים ומילים רומנטיות".

"Christmas Tree Farm" הופיע לראשונה במצעדי פזמונים של כמה מדינות, כולל אוסטרליה, בלגיה, קנדה, הונגריה, אירלנד, בריטניה, ארצות הברית וסקוטלנד. השיר ספג ביקורות חיוביות מטעם מבקרי המוזיקה, ששיבחו את יכולת כתיבת השירים של סוויפט. הווידאו קליפ של השיר הוא אוסף של סרטונים ביתיים המתעדים את ימי הילדות של סוויפט בחוות עצי חג המולד בה גדלה. בנוסף לכך, מופיעה בו סוויפט לצד אחיה אוסטין סוויפט והוריה, סקוט קינגסלי סוויפט ואנדראה גרדנר סוויפט.

סוויפט ביצעה את השיר בשידור חי ב-2019 Capital FM Jingle Bell Ball בלונדון וב-iHeartRadio Jingle Ball בניו יורק; גרסת ההופעה החיה הועלתה לפלטפורמות המוזיקה הדיגיטליות בנובמבר 2020. ב-22 בנובמבר 2021, גרסה נוספת בשם, "Old Timey Version", הועלתה באופן בלעדי לאמזון מיוזיק לכבוד חג המולד.<ref></ref>

== רקע והרכב ==
סוויפט כתבה, הקליטה והוציאה את השיר תוך שישה ימים.<ref name=":5"></ref> היא כתבה את השיר בסוף השבוע של חג ההודיה, 1 בדצמבר 2019, ואז הקליטה אותו למחרת עם נאפיס.<ref name=":0" /> יום לאחר מכן, הוקלטו קולותיהן של כמה מקהלות, תוך שהם התווספו לגרסה הסופית של השיר.<ref name=":5" /> על השיר הכריזה סוויפט במהלך תוכנית הבוקר "בוקר טוב אמריקה" ב-5 בדצמבר 2019, והוא הופץ בחצות למחרת, יחד עם וידאו קליפ נלווה שהוכן מסרטונים ביתיים.<ref></ref>

"Christmas Tree Farm" הוא שיר פופ קצבי, שנכתב אך ורק על ידי סוויפט בהפקתם של סוויפט וג'ימי נייפס. אורכו הוא שלוש דקות וארבעים ושמונה שניות. הפתיחה שלו מתחילה בקצב איטי שתואר כ"בלדה" ומתקדם לצלילים קצביים ומהירים יותר. קולה של סוויפט נע בין סולם של סול מז'ור ומתפתח ל-D<sub>3</sub> ו-G<sub>5</sub>.<ref></ref>

==וידאו קליפ==
הווידאו קליפ המלא שיצא עבור השיר בוים והופק על ידי טיילור סוויפט והופץ בשידור חי ב-5 בדצמבר 2019.<ref name=":3"></ref> בקליפ ניתן לראות את סוויפט בתקופות שונות בחיים שלה. ישנם קטעים בה ניתן לראותה בתקופת הינקות שלה, עד התקופה העכשווית שלה.<ref name=":3" /> כמו כן, משתתף בו אחיה של סוויפט, אוסטין סוויפט.<ref></ref> באותו היום בו יצא הווידאו קליפ המלא, הוציאה סוויפט גם את קליפ המילים הרשמי של השיר, שהצליח לצבור למעלה מ-2.5 מיליון צפיות.<ref></ref> ב-23 בדצמבר הופץ קליפ המפרט את תהליכי יצירת השיר עצמו.<ref></ref>

נכון לינואר 2021, מונה הצפיות של הקליפ עומד למעלה מ-13 מיליון צפיות.<ref name=":3" />

== ביקורת ==
"Christmas Tree Farm" ספג שבחים ביקורתיים מטעם מבקרי המוזיקה כאשר יצא. כריס וילמן מווראייטי הגדיר את השיר כ"ביתי ולבבי, עם הפקה שמחה".<ref name=":0" /> אליסה ביילי מ-Elle תיארה את השיר כ"שיר חג מסוגת הפופ" והוסיפה "שהוא מדבק ואישי עם מילים אישיות, עליזות ורומנטיות".<ref></ref> מישל מנדז מ-Elite Daily החמיאה לכתיבת השירים של סוויפט, באומרה "סוויפט היא כותבת שירים מעולה" וציינה כי מילותיו "יגרמו לכל אחד לחוש נוסטלגיה מהבילויים בבית עם המשפחה בעת חג המולד".<ref></ref>

אריק הגדוס מניו יורק פוסט תיאר את השיר כ"רומנטי ונוסטלגי", תוך שסבר כי "המנגינה הקלילה שלו היא מעין מכתב אהבה עליז". ברולינג סטון הוא דורג במקום ה-149 ברשימת "כל 206 השירים של טיילור סוויפט, לפי דירוג".<ref name=":4" /> ב-NME דורג במקום ה-84 ברשימת "השירים הטובים ביותר של טיילור סוויפט, לפי דירוג".<ref name=":6" /> ב-Paste דורג במקום ה-72 ברשימת "158 השירים הטובים ביותר של טיילור סוויפט, לפי דירוג",<ref name=":7" /> תוך שב-Vulture דורג במקום ה-108 ברשימת "179 השירים הטובים ביותר של טיילור סוויפט, לפי דירוג".<ref name=":8"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|149
|<ref name=":4"></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|128
|<ref></ref>
|-
|NME
|השירים הטובים ביותר של טיילור סוויפט, לפי דירוג
|84
|<ref name=":6"></ref>
|-
|Paste
|158 השירים הטובים ביותר של טיילור סוויפט, לפי דירוג
|72
|<ref name=":7"></ref>
|-
|Vulture
|179 השירים הטובים ביותר של טיילור סוויפט, לפי דירוג
|108
|<ref name=":8" />
|}

== הצלחה מסחרית ==
השיר זכה להצלחה מסחרית רבה ברחבי העולם, תוך שזכה להצלחה מחודשת בשנת 2020. במצעד הסינגלים האוסטרלי הוא דורג במקום ה-96,<ref></ref> תוך שבניו זילנד דורג במקום התשיעי במצעד הסינגלים הרשמי של המדינה.<ref></ref> במצעד הסינגלים שבפלנדריה דורג במקום ה-23,<ref></ref> ובמצעד השירים הדיגיטליים שבאירופה דורג במקום ה-16.<ref name=":9"></ref> הוא דורג במקום ה-29 וה-99 בהונגריה ושווייץ, בהתאמה.<ref></ref><ref></ref> במצעדים של חברת המצעדים הרשמית זכה להצלחה נאה, כאשר דורג במקום ה-71 במצעד הסינגלים הבריטי.<ref></ref> במצעד הסינגלים הסקוטי הוא דורג במקום ה-16,<ref></ref> בעוד שבמצעד הסינגלים האירי דורג במקום ה-51 בלבד.<ref></ref>

במצעדי הבילבורד הוא זכה להצלחה גם כן, כאשר דורג במקום השלישי במצעד השירים העכשוויים למבוגרים.<ref name=":9" /> במצעד 40 השירים למבוגרים דורג במקום ה-40,<ref name=":9" /> בעוד שבמצעד שירי החג דורג במקום ה-19.<ref name=":9" /> במצעד הראשי של ארצות הברית, בילבורד הוט 100, הוא דורג בשיאו במקום ה-59,<ref name=":9" /> תוך שברולינג סטון טופ 100 דורג במקום ה-65.<ref></ref> במצעדים הקנדיים, זכה השיר להצלחה גם כן, כאשר דורג במקום השמיני במצעד השירים העכשוויים למבוגרים.<ref name=":9" /> ב-CHR/Top 40 דורג במקום ה-49,<ref name=":9" /> בעוד שב-Hot AC דורג במקום ה-35.<ref name=":9" /> במצעד הראשי של המדינה, קנדה הוט 100, דורג בשיאו במקום ה-55.<ref name=":9" /> בקרואטיה דורג במקום ה-13.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.<ref></ref>

== הופעה ==
סוויפט ביצעה את השיר לראשונה ב-8 בדצמבר 2019 כחלק מרשימת השירים שלה ב-Jingle Bell Ball בלונדון 2019.<ref></ref> ב-13 בדצמבר, יום הולדתה של סוויפט, היא ביצעה את השיר ב-Jingle Ball של iHeartRadio בניו יורק.<ref name=":1"></ref> אותה ההופעה שודרה ברדיו Z100.<ref name=":1" /> הופעה זו הוקלטה והופצה בפורמטים דיגיטליים ב-19 בדצמבר 2020.<ref></ref> בנוסף, היא הופצה על גבי פיקצ'ר דיסק.<ref name=":2" />

== קרדיטים וצוות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!כלל העולם
|6 בדצמבר 2019
|הזרמת מוזיקה • הורדה דיגיטלית
| rowspan="3" |רגילה
| rowspan="6" |ריפבליק
|style="text-align:center;"|<ref></ref>
|-
!הממלכה המאוחדת
|14 בדצמבר 2019
|רדיו להיטים עכשוויים למבוגרים
|style="text-align:center;"|<ref></ref>
|-
! rowspan="4" |כלל העולם
|27 בנובמבר 2020
|פיקצ'ר דיסק
|style="text-align:center;"|<ref name=":2"></ref>
|-
|19 בדצמבר 2020
|סטרימינג • הורדה דיגיטלית
| rowspan="1" |בהופעה חיה ב-Jingle Ball של iHeartRadio בשנת 2019
|style="text-align:center;"|<ref></ref>
|-
|22 בנובמבר 2021
|סטרימינג • הורדה דיגיטלית(בלעדי לאמזון מיוזיק)
| rowspan="2" |גרסת אולד טיימי
|style="text-align:center;"|<ref></ref>
|-
|29 בנובמבר 2021
|רדיו להיטים עכשוויים
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:וידאו קליפים שבוימו על ידי טיילור סוויפט
קטגוריה:שירי חג המולד
קטגוריה:סינגלים בהוצאת ריפבליק רקורדס